Адамзатта қазір ғылым бар, рахым мен әділет жоқ
"Адамзатта қазір ғылым бар, рахым мен әділет жоқ" | "https://abai.kz/post/102520"
TITLE: Адамзатта қазір ғылым бар, рахым мен әділет жоқ
URL: https://abai.kz/post/102520
META: "Адамзатта қазір ғылым бар, рахым мен әділет жоқ" | "https://abai.kz/post/102520"
DATE: 18.12.2019
AUTHOR(s): Омар Жәлелұлы
TOTAL WORDS: 174
TEXT: "Ғылым - Алланың бір сипаты, ол - хақиқат, оған ғашықтық өзі де хақлық һәм адамдық дүр" (Абай). Бірақ неге ғылым-білімге ұмтылған адамзат жер бетінде Алла Тағаланың сәлемін - бейбітшілігін, амандығын, тұтастығын, қауіпсіздігін орната алмай жатыр. Үлкен сұрақ. Үлкен проблема. Адамзаттың миы жетпей отырған бұл проблеманы Абай шешеді: "Енді біздің бастағы тағриф(таным-О.Ж.) бойынша құдай тағала ғылымды, рақымды, ғадаләтті, құдіретті еді. Сен де бұл ғылым, рахым, ғадаләт үш сип атпенен сипаттанбақ: ижтиһатің (ыждағат-ғылымға талпыну-О.Ж.) шарт еттің, мұсылман болдың һәм толық инсаниятың(адамшылығың-О.Ж.) бар болады". Адамзатта қазір ғылым бар, рахым мен әділет жоқ. Сол себепті ғылым қиратушы күшке, озбырлық пен әлімжеттік көрсетуге қолданылып отыр. "Шын залымға берме ғылым, Ол алар да оқ қылар. Қаруым дер, кісі атып жер, Ол ғылымды айла етер " (Шаһкәрім). Біз, қысқасы, Алланы тани алмай отырмыз. Ұялмай мұсылманмын дейміз. Батыста әйтеуір жақсы болсын, жаман болсын- ғылым бар, бізде ғылым да жоқ, рахым да, ғадаләт те жоқ. Сондықтан біз толық инсаниятқа (адамшылыққа) жете алмай отырмыз. Аллаң не, біз сол Алланы таныған Абайды танымаймыз. Ал енді біздің қай жеріміз мұсылман болды? Омар Жәлелұлының әлеуметтік парақшасынан Abai.kz
